โครงการเราชนะ ลงทะเบียนแล้วเกือบ 10 ล้านคน ส่วนผู้ไม่มีสมาร์ทโฟน ธนาคารกรุงไทย จัดหน่วยเคลื่อนที่อำนวยความสะดวก 15 กุมภาพันธ์นี้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่โครงการเราชนะได้เปิดให้ประชาชนลงทะเบียนเพื่อรับเงินช่วยเหลือเยียวยา ผ่านเว็บไซต์เราชนะ ตั้งแต่วันที่ 29 มกราคม 2564 ตัวเลขนับถึงวันที่ 5 กุมภาพันธ์ 2564 มีผู้ลงทะเบียนแล้ว 9.54 ล้านคน ซึ่งการลงทะเบียนจะเปิดถึงวันที่ 12 กุมภาพันธ์ 2564  สำหรับประชาชนที่ไม่มีสมาร์ทโฟน ทางกระทรวงการคลัง ล่าสุดแจ้งว่า จะเปิดให้ลงทะเบียนที่ธนาคารกรุงไทยทุกสาขา หรือหน่วยรับลงทะเบียนเคลื่อนที่ของธนาคารกรุงไทย เพื่อเป็นการอำนวยความสะดวกแก่ประชาชน โดยจะเปิดให้ลงทะเบียนตั้งแต่วันที่ 15 กุมภาพันธ์ 2564  เป็นต้นไป ยังไม่มีกำหนดปิดรับลงทะเบียนมาตรการเยียวยาของรัฐบาล แบ่งออกเป็น 4 กลุ่ม ได้แก่ ผู้ถือบัตรสวัสดิการแห่งรัฐ สามารถใช้วงเงินจากโครงการเราชนะได้กับร้านค้าที่เคยใช้อยู่บริการอยู่แล้ว เช่น ร้านธงฟ้า รวมถึงร้านค้าร่วมโครงการคนละครึ่งและโครงการเราชนะ ด้วยการสแกนบัตรฯผ่านแอปพลิเคชันถุงเงิน เริ่มแล้วเมื่อ 5 กุมภาพันธ์ 2564  กลุ่มที่มีแอปพลิเคชันเป๋าตัง (จากโครงการคนละครึ่ง/เราเที่ยวด้วยกัน) สามารถตรวจสอบสิทธิได้ ตั้งแต่วันที่ 5 กุมภาพันธ์ 2564  กลุ่มที่ลงทะเบียนใหม่ สามารถตรวจสอบสิทธิได้ ตั้งแต่วันที่ 8 กุมภาพันธ์ 2564  หากไม่ผ่านการคัดกรองคุณสมบัติ สามารถแสดงความประสงค์ขอทบทวนสิทธิได้ทางเว็บไซต์เราชนะ ตั้งแต่ 8 กุมภาพันธ์ 2564  ผู้ที่ได้รับสิทธิ กระทรวงการคลังจะโอนวงเงินให้ครั้งแรก 2,000 บาท ผ่านแอปพลิเคชันเป๋าตัง เริ่มวันที่ 18กุมภาพันธ์ 2564  และจะทยอยโอนให้จนครบ 7,000 บาท ในปลายเดือนมีนาคม 2564 กลุ่มผู้ประกันตนมาตรา 33 ที่ล่าสุดนายกรัฐมนตรีได้เห็นชอบการเยียวยา ภายใต้โครงการ “ม.33 เรารักกัน” โดยกระทรวงแรงงานให้ข้อมูลว่า ผู้ประกันตนจะได้รับการช่วยเหลือค่าครองชีพ คนละ 4,000 บาท ผ่านแอปพลิเคชันเป๋าตัง มีเงื่อนไขคือ ต้องไม่มีเงินฝากในสถาบันการเงินรวมกันเกิน 5 แสนบาท ไม่ถือบัตรสวัสดิการแห่งรัฐ จะเปิดให้เริ่มลงลงทะเบียนช่วงกลางเดือนนี้ ที่ www.ม33เรารักกัน.com การโอนเงินจะแบ่งเป็น 4 ครั้ง ตั้งแต่เดือนมีนาคม - เมษายน 2564 โดยจะเสนอให้ ครม. พิจารณา วันที่ 15 กุมภาพันธ์ 2564 ซึ่งสิทธิการใช้เงินของทุกกลุ่มมีถึงวันที่ 31 พฤษภาคม ใช้ไม่หมดในแต่ละงวดสามารถสะสมไว้ได้นางสาวรัชดา กล่าวว่า รัฐบาลอยากให้ร้านค้ารายย่อย ผู้ให้บริการ และผู้ประกอบการที่ไม่ใช่นิติบุคคล เข้าร่วมโครงการเราชนะให้มากๆ เพราะเป็นโอกาสที่ทางร้านจะได้เพิ่มลูกค้าและเพิ่มรายได้ ซึ่งขณะนี้ได้มีการขยายประเภทผู้ให้บริการมากขึ้น ผู้สนใจลงทะเบียนได้ที่เว็บไซต์เราชนะ ส่วนร้านอาหารและเครื่องดื่ม และร้านจำหน่ายสินค้าทั่วไปลงทะเบียนที่เว็บไซต์คนละครึ่ง ได้ถึงวันที่ 31 มีนาคม 2564 การจ่ายเงินให้กับร้านค้า จะโอนให้ในวันรุ่งขึ้นไม่เว้นวันหยุดราชการ และเจ้าของร้านจะเห็นยอดขายในแต่ละวันผ่านแอปพลิเคชันถุงเงินในทุกๆ วัน